
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 7 decembrie 2010               

PL-x  681/2010                     


AVIZ

asupra proiectului de lege pentru modificarea şi completarea Legii nr.416/2001 privind venitul minim garantat
În conformitate cu prevederile art.95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de lege pentru modificarea şi completarea Legii nr.416/2001 privind venitul minim garantat, trimis cu adresa PL-x 681 din 22 noiembrie 2010 şi înregistrat cu nr. 31/1051 din 24 noiembrie 2010.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, Camera Deputaţilor este Cameră decizională. 

Senatul, în calitate de primă Cameră sesizată, a respins proiectul de lege în şedinţa din 17 noiembrie 2010.
Proiectul de lege are ca obiect de reglementare modificarea şi completarea Legii nr.416/2001 privind venitul minim garantat, cu modificările şi completările ulterioare, în scopul îmbunătăţirii cadrului juridic existent cu privire la drepturile de care beneficiază persoanele singure şi familiile sărace lipsite de mijloace de subzistenţă.
Potrivit prevederilor art.61 din Regulamentul Camerei Deputaţilor, republicat, comisia a dezbătut proiectul de lege  în şedinţa din 7 decembrie 2010.
Membrii Comisiei au examinat iniţiativa legislativă supusă avizării, expunerea de motive şi avizul favorabil al Consiliului Legislativ, nr.1055 din 19.08.2010. 

În urma dezbaterilor, Comisia juridică, de disciplină şi imunităţi a hotărât, cu unanimitate  de voturi, avizarea favorabilă a acestei iniţiative legislative.
În raport de obiectul şi conţinutul reglementării,  proiectul de lege  face parte din categoria legilor organice.
                          PREŞEDINTE,                            SECRETAR,

                          Daniel BUDA                     Gabriel ANDRONACHE

